આંતરરાષ્ટ્રીય ફ્લિટ રિવ્યૂના સમાપન સમારોહને સંબોધતાં ૨૬-૧૧ મુંબઇ આતંકી હુમલાના દેખીતા ઉલ્લેખમાં મોદીએ જણાવ્યું હતું કે, સમુદ્રમાંથી ઉદભવતો આતંકવાદ હજુ પણ પ્રાદેશિક અને વૈશ્વિક શાંતિ તથા સ્થિરતા સમક્ષ એક ખતરો છે. તેમણે ઉમેર્યું હતું કે સમુદ્રી આતંકનો ભારત સીધો ભોગ બન્યું હતું. તેમણે જણાવ્યું હતું કે, સોમાલિયાના ચાંચિયાઓ ભારત સહિતના દેશોના જહાજોને લક્ષ્ય બનાવે છે તેના સંદર્ભમાં ચાંચિયાગીરી પણ એક મજબૂત પડકાર છે.